cyanic-selkie/wikianc huggingface dataset:
மோகன்ராவ் கல்லியன் புர்கர்
மோகன்ராவ் சங்கர்ராவ் கல்லியன் புர்கர் ( Mohanrao Kallianpurkar) (12 ஆகத்து 1913 - 1 திசம்பர் 1985) இவர் கர்நாடகாவைச் சேர்ந்த ஒரு கதக் நடனக் கலைஞரும் ஆசிரியருமாவார். இவர், கதக் நடன வடிவத்தின் சிறந்த அறிஞர்களாகவும் ஆசிரியராகவும் கருதப்பட்டார். இவர் கதக்கின் ஜெய்ப்பூர் பள்ளியைச் சேர்ந்தவர்.
சுயசரிதை
கல்லியன் புர்கர் 1913 ஆகத்து 12 அன்று கர்நாடகாவின் பெங்களூரில் பிறந்தார்.
சுந்தர் பிரசாத், அச்சன் மகாராஜ், மற்றும் சம்பு மகாராஜ் ஆகியோரின் கீழ் பயிற்சி பெற்றார். 1937 இல் மும்பையில் கதக் நடன அகாடமி அமைக்க சுந்தர் பிரசாத்துக்கு உதவினார். 1939 ஆம் ஆண்டில், லக்னோவில் உள்ள மாரிசு இசைக் கல்லூரியிலும், பின்னர் பட்கண்டே இசை நிறுவனத்திலும் கதக் ஆசிரியராக நியமிக்கப்பட்டார். அங்கிருந்து 1967 இல் ஓய்வு பெற்றார். இவர் சாகுந்தலம், மேகதூதம், போர் மற்றும் அமைதி, விக்கிரமோவர்சியம் மற்றும் மாலதி மாதவ் போன்ற பாலேக்களை நடனமாடி வழங்கினார். இவரது முக்கிய மாணவர்களில் ரோகிணி பாட் அடங்குவார்.
திருமணம்
தார்வாடுடைச் சேர்ந்த முனைவர் சுதா என்பவரை மணந்த இவருக்கு இரண்டு மகன்களும் ஒரு மகளும் உள்ளனர்.
இறப்பு
இவர் 1985 திசம்பர் 1 அன்று கர்நாடகாவின் ஹூப்ளியில் காலமானார்.
விருதுகள்
இவர் 1962 இல் சங்கீத நாடக அகாதமி விருதையும், 1971 இல் கர்நாடக இசை-நிருத்ய அகாதமி விருதையும், 1981 இல் உத்திரபிரதேச சங்கீத நாடக அகாதமி விருதையும் பெற்றார்.
குறிப்புகள்
பகுப்பு:சங்கீத நாடக அகாதமி விருது பெற்றவர்கள் பகுப்பு:1985 இறப்புகள் பகுப்பு:1913 பிறப்புகள் பகுப்பு:கதக் நடனக் கலைஞர்கள்
செய்மதித் தொலைக்காட்சி
செய்மதி தொலைக்காட்சி (Satellite television) என்று தகவல் தொடர்பு செயற்கைக்கோள் வழியே பரப்பப்படும் தொலைக்காட்சி நிகழ்ச்சிகள் குறிப்பிடப்படுகின்றன. பொதுவாக இந்த நிகழ்ச்சிகள் வெளிப்புறத்தில் உள்ளவோர் பரவளைய வடிவ  வானலை வாங்கி (செயற்கைக்கோள் சட்டி) மூலம் பெறப்படுகிறது. கம்பித்தடம் பதிக்க இயலாத தொலைவுகளையும் நிலப்பகுதிகளையும் செய்மதி தொலைக்காட்சி எட்டுகிறது. உள்ளூர் கம்பித்தட தொலைக்காட்சி சேவையாளர்கள் இவ்வாறு செய்மதிச் சட்டி மூலம் பெறப்படும் குறிகைகளை உள்வாங்கி பல்வேறு செய்மதிகளிலிருந்து பெறப்படும் பல்வேறு தொலைக்காட்சி அலைவரிசைகளைத் தொகுத்து கம்பிவடம் மூலம் பரப்புகின்றனர்.
நேரடியான விண்ணின்று வீடு சேவையாளர்கள் பல்வேறு தொலைக்காட்சி அலைவரிசைகளை இவ்வாறுத் தொகுத்து மீண்டும் மற்றொரு செய்மதி மூலம் அனுப்புகின்றனர். வீடுகளில் உள்ள தொலைக்காட்சி அணுக்கப் பெட்டி மூலம் குறியீடுகள் நீக்கப்பட்டு காட்டப்படுகின்றது. தனியர் கணினிகளில் பெறுவதற்கேற்ப செய்மதி தொலைக்காட்சி இசைவிகள் ஓர் மின்அட்டை அல்லது யூஎஸ்பி சேமிப்பகத்தில் கிடைக்கின்றன.
பொதுமக்களுக்கான விண்ணின்று வீடு தொலைக்காட்சி இரு வடிவங்களில் வழங்கப்படுகின்றன:அலைமருவி மற்றும் எண்மருவி. அண்மைக் காலத்தில் அலைமருவித் தொலைக்காட்சி பரப்புகை குறைந்து எண்மருவி தொலைக்காட்சி வலுப்பெற்று வருகிறது.
வெளி இணைப்புகள்
பகுப்பு:தொலைக்காட்சி பரப்புகை பகுப்பு:தொலைக்காட்சி வரலாறு பகுப்பு:தொலைக்காட்சி சொல்லியல்
காரைக்கேனி மீனாட்சி சொக்கநாதசாமி கோயில்
காரைக்கேனி மீனாட்சி சொக்கநாதசாமி கோயில் தமிழ்நாட்டில் மதுரை மாவட்டம், காரைக்கேனி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சொக்கநாதசாமி, மீனாட்சி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆங்காங்-சூகாய்-மக்காவு பாலம்
சீனா - ஆங்காங் கடல் பாலம் (Hong Kong–Zhuhai–Macau Bridge) என்பது சீனாவின் குவாங்டாங் மாகாணத்தில் உள்ள நகரான சூகாய் உடன் மக்கள் சீனக் குடியரசின் சிறப்பு நிர்வாகப் பகுதிகளான மக்காவு மற்றும் ஆங்காங் ஆகிய இரு நகரங்களையும் இணைக்கும் பாலமாகும். சூகாய், மக்காவு மற்றும் ஆங்காங் ஆகிய மூன்று நகரங்களுமே பியர்ல் ஆற்றங்கரைச் சமவெளியில் அமைந்துள்ள நகரங்களாகும். இப்பாலம் 2018 ஆம் ஆண்டு அக்டோபர் 23 ஆம் நாள் திறந்து வைக்கப்பட்டுள்ளது. இந்தப் பாலம் சற்றேறக்குறைய 55 கிலோமீட்டர் நீளம் உடையதாகும். இந்தப் பாலம் 6.7 கிலோமீட்டர் அளவுக்கு சுரங்க வழிப்பாதையையும் தன்னுள்ளே கொண்டுள்ளது. இந்த பாலத்தைக் கட்ட 1.48 இலட்சம் கோடி ரூபாய் செலவழிக்கப்பட்டுள்ளது. இப்பாலம் 6.8 கோடி மக்களுக்கு பயனளிக்கும் வகையிலும், சீனா - ஆங்காங் இடையேயான பயண நேரத்தைக் குறைக்கும் வகையிலும் அமைந்துள்ளது.
உருவாக்கம்
1980 களில் ஹோப்வெல் ஹோல்டிங்சு நிறுவனத்தின் அந்நாளைய நிர்வாக இயக்குநர் கோர்டன் வு இந்தப் பாலத்திற்கான திட்டத்தை முன் வைத்தார். இப்பாலத்தின் கட்டுமானம் கடந்த 9 ஆண்டுகளாக நடந்து வந்துள்ளது. சீனத் தரப்பிலிருந்து 2009 டிசம்பர் 15 ஆம் நாளில் இதற்கான கட்டுமானப் பணிகள் தொடங்கப்பட்டுள்ளன. இத்திட்டத்தின் ஆங்காங் பகுதி கட்டுமானம் டிசம்பர் 2011 இல் தொடங்கியுள்ளது.
மேற்கோள்கள்
பகுப்பு:சீனாவில் போக்குவரத்து பகுப்பு:ஹொங்கொங் பாலங்கள்
ஏ. பழனிசாமி
'''ஏ. பழனிசாமி''' (A. Palanisamy) என்பவர் தமிழ்நாட்டைச் சேர்ந்த ஒரு கைப்பந்து வீரர் ஆவார். இவர்  60களில் ஆசிய விளையாட்டுப் போட்டிகளில்  மூலம் நாட்டுக்காக விளையாட்டினார். இவா் தமிழ்நாட்டின், மதுரை மாவட்டத்தில் உள்ள கள்ளம்பட்டி என்ற கிராமத்தைச் சேர்ந்தவர்.
ஜகார்தாவில் நடைபெற்ற 1962 ஆசிய விளையாட்டுகளில் அவரது கடுமையான விளையாட்டின் காரணமாக அவர் பிளாக் பாந்தர் என பெயர் பெற்றார். 1962 ஆம் ஆண்டில் ஆசியாவின் முதல் நிலை வீரராக அவர் பெயர் பெற்றார். 1961 ஆம் ஆண்டில் இவர் அர்ஜுணா விருது பெற்றார். கைப்பந்து வீரர்களில் அர்ஜுனா விருது பெற்ற முதல் வீரர் இவர் ஆவார். 1998 ஆம் ஆண்டு ஓய்வு பெற்றுவதற்கு முன்பு அவர் தமிழ்நாட்டில் சிவகங்கை மாவட்டத்தின் பயிற்சியாளராக இருந்தார்.
வெளி இணைப்புகள்
பகுப்பு:1932 பிறப்புகள் பகுப்பு:2007 இறப்புகள் பகுப்பு:அருச்சுனா விருது பெற்ற தமிழர்கள் பகுப்பு:தமிழக விளையாட்டு வீரர்கள் பகுப்பு:மதுரை மாவட்ட நபர்கள்
நட் உலுண்ட்மார்க்
நட் எமில் உலுண்ட்மார்க் (Knut Emil Lundmark, 14 சூன் 1889 - 23 ஏப்பிரல் 1958) ஒரு சுவீடிய வானியலாலர் ஆவார். இவர் 1929 முதல் 1955 வரை உலுண்டு பல்கலைக்கழகத்தில் வானியல் பேராசிரியராகவும் உலுண்டு வான்காணகத் தலைவராகவும் இருந்தார்.
உலுண்ட்மார்க் உப்சாலா பல்கலைக்கழகத்தில் உப்சாலா வான்காணகத்தில் வானியல் கல்வியைப் பெற்றார். இவரது ஆய்வுரை (1920) தலைப்பு : The relations of the globular clusters and spiral nebulae to the stellar system என்பதாகும்.இவர் 1920 களில் அமெரிக்காவில் பல வான்காணகங்களில், குறிப்பாக, இலிக் வான்காணகத்திலும் மவுண்ட் விலசன் வான்காணகத்திலும் பணிபுரிந்துள்ளார். பால்வெளிகளையும் அவற்றின் தொலைவுகளையும் ஆய்வு செய்த முன்னோடிகளில் ஒருவர் ஆவார்.இவர்தான் முதலில் பால்வெளிகளை, நமது பால்வழியில் இல்லாத, ஆனால் நெடுந்தொலைவில் அமைந்த உடுக்கண அமைப்புகள் என ஐயப்பட்டார். இவர் 1919 இல் எம்31 எனப்படும் ஆந்திரமேடா பால்வெளியின் தொலைவை  650,000 ஒளியாண்டுகள் ஆகும் என அளந்து முடிவு செய்தார். இம்மதிப்பு இன்றைய மதிப்பில் நான்கில் ஒரு பங்காகும். இதற்கு எம்31 இல் உள்ள வளிம ஒண்முகில்களின் பருமைகளை, தொலைவு அறிந்த அருகில் அமைந்தவற்றின் பருமைகளுடன் ஒப்பிட்டறிந்தார். இவரது பணி பின்னர் எழும்பிய வானியல் பெருவிவாதத்துக்கு வழிவகுத்தது.
இவர் பால்வெளிகளின் ஒளிபரவலையும் ஆய்வு செய்தார். இவர் பால்வெளிகள் பேரளவு ஒளிதடுக்கும் முகில்களைப் பெற்றிருந்தாலொழிய, அவற்றின் ஒளிபரவலைச் சரியாக விளக்குதல் அரிது எனக் கண்டுபிடித்தார்.
சுவீடன் நாட்டுத் தொழில்முறை வானியலாளர்களில் இவர் வானியலை மக்களுக்கு விளக்குவதில் வல்லவர். இப்பனியை 1930 கலில் இருந்தே தொடர்ந்து செய்தார். இவர் சுவீடன் தேசிய வானொலியிலும் தோன்றி மக்கலுக்கு வானியலையும் அறிவியல் வரலாற்றையும் பரப்பினார். சுவீடனில் பலதலைமுறைகலை இவர் வானியலில் ஆர்வம் கொள்ளச் செய்தார்.
உலுண்ட்மார்க் நிலாக் குழிப்பள்ளமும் குறுங்கோள் 1334 உலுண்ட்மார்க்காவும் இவர் பெயரால் அழைக்கப்படுகின்றன. The வுல்ஃப்-உலுண்ட்மார்க்-மெலோட்டி பால்வெளி  இவர் பெயரோடு, மேக்சு வுல்ஃப், பிலிபர்ட் யாக்குவசு மெலோட்டி ஆகியவர்களின் பெயர்களையும் சேர்த்து வழங்கப்படுகிறது.
செட்டிக்கட்டளை ஊராட்சி
செட்டிக்கட்டளை ஊராட்சி (Chettikattalai Gram Panchayat), தமிழ்நாட்டின் கடலூர் மாவட்டத்தில் உள்ள குமராட்சி வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1481 ஆகும். இவர்களில் பெண்கள் 753 பேரும் ஆண்கள் 728 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டெல் அவீவ் பெரிய யூத தொழுகைக் கூடம்
டெல் அவீவ் பெரிய யூத தொழுகைக் கூடம் (Great Synagogue of Tel Aviv) என்பது டெல் அவீவ்வில் அமைந்துள்ள ஒரு டெல் அவீவ் யூத தொழுகைக் கூடமாகும். 1922 இல் வடிவமைக்கப்பட்ட இது 1926 இல் பூர்த்தியானது. 1970 இல் புதிய வெளி வளைவுகளுடன் புதுப்பிக்கப்பட்டது.
இது பெரிய குவிமாடத்தையும் பாரிய கண்ணாடி சன்னல்களையும் கொண்டுள்ளது. கண்ணாடி சன்னல்கள் பெரும் இன அழிப்பு காலத்தில் ஐரோப்பாவில் அழிக்கப்பட்ட யூத தொழுகைக் கூடங்களில் சன்னல் மாதிரிகளாகவுள்ளன.
வெளி இணைப்புகள்
பகுப்பு:யூத தொழுகைக் கூடங்கள்
கால்சியம் அலுமினோ சிலிக்கேட்டு
கால்சியம் அலுமினோ சிலிக்கேட்டு (Calcium aluminosilicate) என்பது CaAl2Si2O8 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கால்சியம் நேர்மின் அயனிகளைக் கொண்ட அலுமினோ சிலிக்கேட்டு சேர்மம் என்று இது வகைப்படுத்தப்படுகிறது. கனிமங்களில் பெல்டுசுபார் கனிமத்தைப் போல இதுவும் அக்கனிமத்தின் பிளாகியோகிளேசு கனிமத் தொடரின் இறுதி கனிமமாக அனார்தைட்டு கனிமம் கண்டறியப்பட்டது. ஒர் உணவு சேர்க்கைப் பொருளாக இது சிலவேளைகளில் ஐ556 என்ற ஐரோப்பிய ஒன்றிய எண்ணால் அடையாளப்படுத்தப்படுகிறது. இரண்டு சதவீதத்திற்கும் குறைவாக, மேசை உப்பு கட்டியாக்கலை எதிர்க்கும் முகவர், மற்றும் வெண்ணிலா தூளில் ஓர் உட்கூறு என்று அமெரிக்க உணவு மற்றும் மருந்து நிர்வாகத்தால் அறியப்பட்டுள்ளது.
மேற்கோள்கள்
பகுப்பு:அலுமினோ சிலிக்கேட்டுகள் பகுப்பு:கால்சியம் சேர்மங்கள்
வடமேற்கு எல்லைப்புற மாகாணம் (1901-2010)
வடமேற்கு எல்லைப்புற மாகாணம் (North-West Frontier Province (NWFP) பிரித்தானிய இந்தியா மற்றும் தற்போதைய பாகிஸ்தானில் 1901 - 1955 வரை வடமேற்கு எல்லைப்புற மாகாணம் (1901-1955) இருந்தது. பின்னர் இம்மாகாணம் 1955 முதல் 1970 வரை கலைக்கப்பட்டிருந்தது.  பின்னர் 1970ல் வடமேற்கு எல்லைப்புற மாகாணம் (1901-2010) நிறுவப்பட்டது. 2010ல் இம்மாகாணத்தின் பெயரை கைபர் பக்துன்வா மாகாணம் எனப்பெயரிடப்பட்டது.
70,709 சகிமீ பரப்பளவு கொண்ட இம்மாகாணத்தில் அம்பு அரசு (Amb State), சித்ரால் அரசு (Chitral princely state), தீர் அரசு (State of Dir) மற்றும் புல்ரா அரசுகள் (Phulra princely state), ஸ்வத் அரசு (Swat State) போன்ற சுதேச சமஸ்தானங்கள் தவிர கைபர் பக்துன்வாவின் பெரும் பகுதிகளைக் கொண்டிருந்தது. இதன் தலைநகரமாக பெசாவர் நகரம் விளங்கியது.
இம்மாகாணம் பெசாவர் கோட்டம், தேரா இஸ்மாயில் கான் கோட்டம் மற்றும் மலாகண்ட் கோட்டங்களைக் கொண்டிருந்தது.
1947 வரை இம்மாகாணம், வடக்கில் ஐந்து சமஸ்தானங்களையும், வடகிழக்கில் ஜில்ஜிட் முகமையும், கிழக்கில் மேற்கு பஞ்சாபும், தெற்கில் பலுசிஸ்தானையும்  எல்லையாகக் கொண்டிருந்தது. இதன் வடமேற்கில் ஆப்கானித்தான் இராச்சியத்தின் பழங்குடிகள் முகமையும் இருந்தது.
வரலாறு
1761ல் மராத்தியர்களுக்கும், ஆப்கானிய மன்னர் அகமது ஷா துரானிக்கும் நடைபெற்ற மூன்றாம் பானிபட்டு போரில் வடமேற்கு எல்லைப்புற மாகாணத்தை ஆப்கானியப் படைகள் வென்றது. கிபி 1820 நூற்றாண்டு முதல் இம்மாகாணம், சீக்கியப் பேரரசர் ரஞ்சித் சிங்கிடமிருந்து, ஆப்கானிய துராணிப் பேரரசில் சென்றது.
1848-1849ல் நடைபெற்ற இரண்டாம் ஆங்கிலேய-சீக்கியப் போரின் முடிவில் பஞ்சாபை ஆங்கிலேயக் கிழக்கிந்தியக் கம்பெனியினர் கைப்பற்றியபோது, வடமேற்கு எல்லைப்புற மாகாணம் மற்றும் எல்லைப்புற பழங்குடிகள் பகுதிகள், ஆப்கானித்தானிற்கும் - பஞ்சாபிற்கிடையே போர் நிறுத்த மண்டலமாக அறிவிக்கப்பட்டது.
1901ல் பிரித்தானிய இந்தியா ஆட்சியினர் இப்பகுதியை, முதலில் 1901ல் வடமேற்கு எல்லைப்புற மாகாணம் எனப்பெயரிட்டனர்.
1947ல் இந்தியப் பிரிவினைக்கு பின்னர் பாகிஸ்தான் நாட்டின் ஒரு மாகாணமாக விளங்கியது.
மக்கள்தொகை
1998ம் ஆண்டில் மக்கள்தொகை 17,743,645 ஆக இருந்தது. 2017ம் ஆண்டின் மக்கள்தொகை கணக்கெடுப்பின் படி, கைபர் பக்துன்வா மாகாணத்தின் மொத்த மக்கள் தொகை 30,523,371 ஆகும். மக்கள் தொகை வளர்ச்சி விகிதம் 2.89% உயர்ந்துள்ளது.
வெளி இணைப்புகள்
பகுப்பு:கைபர் பக்துன்வா மாகாணம் பகுப்பு:பிரித்தானிய இந்தியா பகுப்பு:வடமேற்கு எல்லைப்புற மாகாணம் பகுப்பு:பாக்கித்தான் மாகாணங்கள் பகுப்பு:பிரித்தானிய இந்தியாவின் மாகாணங்கள்
பெருமாள்குப்பம் ஊராட்சி
பெருமாள்குப்பம் ஊராட்சி (Perumalkuppam Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள சோளிங்கர் வட்டாரத்தில் அமைந்துள்ளது. இந்த ஊராட்சி, காட்பாடி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 824 ஆகும். இவர்களில் பெண்கள் 414 பேரும் ஆண்கள் 410 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வடகரிங்காலிபாடி ஊராட்சி
வடகரிங்காலிபாடி ஊராட்சி (Vadakaringalipadi Gram Panchayat), தமிழ்நாட்டின் திருவண்ணாமலை மாவட்டத்தில் உள்ள துரிஞ்சாபுரம் வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 748 ஆகும். இவர்களில் பெண்கள் 373 பேரும் ஆண்கள் 375 பேரும் உள்ளனர்.
மங்களத்துப்பட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வடகரிங்காலிபாடி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிவப்பணுவாக்கி
thumb|right|200px|சிவப்பணுவாக்கி thumb|right|200px|சிவப்பணுவாக்கி ஏற்பியின் இருபடி நிலை சிவப்பணுவாக்கி (Erythropoietin, erythropoetin, erthropoyetin, EPO, hemopoietin அல்லது hematopoietin) என்பது சிவப்பணு உற்பத்தியைக் (erythropoiesis) கட்டுப்படுத்தும் கிளைக்கோப்புரத இயக்குநீராகும். இது, எலும்பு மச்சையிலுள்ள சிவப்பணு முன்னோடிகளுக்கானச் சைட்டோக்கைனாகும் (புரத சமிக்ஞை மூலக்கூறு). மனித சிவப்பணுவாக்கியின் மூலக்கூறு நிறை 34 கிலோ டால்டன்கள்.
குழல்வெளி நுண்குழல்கள், அண்மைச்சுருள் நுண்குழல்களுடன் தொடர்பு கொண்ட, சிறுநீரகத்திலுள்ள இடையீட்டு நாரியற்செல்களால் சிவப்பணுவாக்கி உருவாக்கப்படுகிறது. சிவப்பணுவாக்கியானது கல்லீரல் செல்களினாலும் (perisinusoidal cells) உருவாக்கப்படுகிறது. உருப்பெற்றகரு நிலையிலும், பிரசவத்துக்கு-முன்னான காலத்திலும் கல்லீரல் செல்களினால் உருவாக்கப்படும் சிவப்பணுவாக்கி மேம்பாடடைந்தும், முதிர்பருவத்தில் சிறுநீரகத்தில் உற்பத்தி செய்யப்படுவது முதன்மையாகவும் இருக்கும். சிவப்பணு உற்பத்தியைத் தவிர்த்து பிற உயிரியல் செயற்பாடுகளையும் சிவப்பணுவாக்கிக் கொண்டுள்ளது. உதாரணமாக, நரம்பணு காயப்படும்போது நிகழும் மூளையின் தூண்டற்பேற்றில் ஒரு முக்கியப் பங்காற்றுகிறது. காயம் குணமாகும் நிகழ்விலும் சிவப்பணுவாக்கியின் பங்கு உள்ளது.
மேற்கோள்கள்
பகுப்பு:உடலியங்கியல் பகுப்பு:இயக்குநீர்
கலப்பு கந்தகச் சுழற்சி
கலப்பு கந்தகச்சுழற்சி (Hybrid sulfur cycle) என்பது ஐதரசன் உற்பத்திக்காக பயன்படுத்தப்படும் ஓர் இரு-படி நீர்-பிளக்கும் செயல்முறை ஆகும். கந்தகத்தை ஆக்சிசனேற்றம் மற்றும் ஒடுக்கம் செய்வது என்ற செயல்களின் அடிப்படையில்  கலப்பு கந்தகச்சுழற்சியை கலப்பு வெப்பவேதியியல் சுழற்சி என்று வகைப்படுத்துகிறார்கள். ஏனெனில் இச்சுழற்சியில் நிகழும் இரண்டு படிநிலைகளில் ஒன்று வெப்பவேதியியல் வினைக்குப் பதிலாக மின்வேதியியல் வினையைப் பயன்படுத்துகிறது. எஞ்சியிருக்கும் மற்றொரு வெப்பவேதியியல் படிநிலை கந்தகம்-அயோடின் சுழற்சி என்ற மூன்று படிநிலை ஐதரசன் உற்பத்தி முறையுடன் பகிர்ந்து கொள்ளப்படுகிறது. கலப்பு கந்தகச்சுழற்சி செயல்முறை 1970 களில் முன்மொழியப்பட்டு மேம்படுத்தப்பட்டது. தொடக்கத்தில் வெசுட்டிங்கவுசு மின் நிறுவனம் இந்நடவடிக்கையை மேற்கொண்ட காரணத்தினால் வெசுட்டிங்கவுசு சுழற்சி என்றும் இச்செயல்முறை அறியப்படுகிறது. தற்போதைய அபிவிருத்தி முயற்சிகள் அமெரிக்காவின் சவான்னா ஆறு தேசிய ஆய்வகத்தால் வழிநடத்தப்படுகின்றன.
செயல்முறை விளக்கம்
கலப்பு கந்தகச்சுழற்சி செயல்முறையின் இரண்டு படிநிலை வினைகளும் கீழே விளக்கப்படுகின்றன :
மின்னாற்பகுப்பியின் நேர்மின்வாயை முனைவழிக்க கந்தக டை ஆக்சைடு செயல்படுகிறது. இதன்விளைவாக மீளக்கூடிய மின்வாய் அழுத்தத்தில் குறிப்பிடத்தச்க்க அளவு ஒரு குறைவு ஏற்படுகிறது. எனவே தேவைப்படும் மின்சக்தி தேவையும் கணிசமான அளவு குறைகிறது. இரண்டாவது வினைக்கு தேவையான மின்கல அழுத்தத்த தரநிலை அளவு 298.15 கெல்வின் வெப்பநிலையில் -0.158 வோல்ட்டு ஆகும். இதே வெப்பநிலையில் நேர்மின்முனையில் ஆக்சிசனை வெளியிடும் நீரின் மின்னாற்பகுப்பு வினையுடன் ஒப்பிடும்போது அங்கு மின்னழுத்தம் -1.229 வோல்ட்டு ஆகும்.
புற இணைப்புகள்
பகுப்பு:ஐதரசன் தயாரிப்பு பகுப்பு:வேதி வினைகள்
இந்திய தொலை தூர விண்வெளி வலைப் பின்னல்
இந்திய ஆழ்வெளி வலைப்பிணையம் (Indian Deep Space Network (IDSN)) என்பது மிகப்பெரிய அலைவாங்கி மூலம் கோள்களுக்கு இடையே செலுத்தும் விண்வெளி ஓடங்களின் இருப்பிடத்தை அறியவும் அவற்றைக் கண்காணித்து கட்டுப்படுத்தவும் இவை பயன்படுகின்றன. உதாரணமாக இந்தியாவின் மங்கள்யான் செயற்கைக் கோள் செவ்வாய் கிரகத்தை நோக்கிச் செல்லும் போது அதைக் கண்காணிக்கவும் கட்டுப் படுத்தவும் இவை பயன்படுகின்றன. இந்தியாவிற்கான தொலை தூர விண்வெளி வலைப் பின்னல் பெங்களூருக்கு அருகில் 'பயலாலு' பகுதியில் 17 அக்டோபர் 2008 ஆம் ஆண்டில் நிறுவப்பட்டது. இதை நிறுவுவதற்கான மதிப்பு 62 கோடிகள் இந்திய ரூபாய் ஆகும். மேலும் அமெரிக்கா, ஐரோப்பிய விண்வெளி நிறுவனம், ரஷ்யா மற்றும் சீனா போன்ற நாடுகளும் தொலை தூர விண்வெளி வலைப் பின்னல் அமைப்பை அமைத்துள்ளன. உதாரணமாக இந்தியாவின் சந்திரயான் விண்கலத்தைக் கண்காணிக்க இது பயன்பட்டது. மேலும் மங்கள்யான் செயற்கைக் கோள் செவ்வாய் கிரகத்தை நோக்கிச் செல்லும் போது அதைக் கண்காணிக்கவும் கட்டுப்படுத்தவும் இவை பயன்படுகின்றன. இதன் அமைவிடம் 12.90163°N, 77.36862°W ஆகும்.
கிருஷ்ண ராஜ்
கிருஷ்ண ராஜ் (Krishna Raj)(பிறப்பு: பிப்ரவரி 22, 1967) என்பவர் இந்திய அரசியல்வாதியும் பாரதிய ஜனதா கட்சி உறுப்பினரும் ஆவார். இவர் இந்தியாவின் விவசாயம் மற்றும் விவசாயிகள் நலத்துறையின் முன்னாள் மத்திய அமைச்சர் ஆவார். இவர் 1996 மற்றும் 2007ஆம் ஆண்டுகளில் உத்தரப் பிரதேச சட்டசபைக்கு முகமதி தொகுதியிலிருந்து தேர்ந்தெடுக்கப்பட்டார். இவர் 2014 இந்தியப் பொதுத் தேர்தலில் உத்தரப் பிரதேசத்தின் ஷாஜஹான்பூர் தொகுதியில் பாஜக வேட்பாளராகப் போட்டியிட்டு 16வது மக்களவைக்கு உறுப்பினராகத் தேர்ந்தெடுக்கப்பட்டார்.
நாட்டு நீல அழகி
நாட்டு நீல அழகி (Graphium doson) வெப்பமண்டலப் பகுதிகளில் காணப்படும் கருப்புநிற அழகிவகை பட்டாம்பூச்சி ஆகும்.
தோற்றம்
இப்பூச்சிகள் 70 மிமீ முதல் 80 மிமீ வரை இருக்கும். உடலில் நீண்ட வெள்ளைக்கோடுகளைக் காணலாம். முன்னிறக்கைகளும் பின்னிறக்கைகளும் மேற்புறத்தில் கருப்பாக இருக்கும். நடுவில் வெளிர்நீலத்தில் சற்றே ஒளியூடுருவும் வகையிலான பட்டைத்திட்டுக்களும், நுனிகளில் வரிசையாக சிறு சிறு வெளிர்நீலப்புள்ளிகளும் காணப்படும். இறக்கைகளின் கீழ்ப்புறத்தில் மேல்புறத்தைப்போலவே குறிகள் இருக்கும். கூடுதலாக வெள்ளை நிறத்திலும் சிவப்பு நிறத்திலும் புள்ளிகள் இருக்கும். பின்னிறக்கைகளின் நுனி நீண்டிருக்கும். ஆணும் பெண்ணும் ஒரேபோல் இருக்கும்.
பரம்பல்
இது தென்கிழக்காசியா நெடுகிலும் பரவலாகக் காணப்படும் பட்டாம்பூச்சியாகும். அத்துடன் இலங்கையிலும் தென்னிந்தியாவிலும் தாழ்வான பகுதிகளில் காணப்படும். தவிர கிழக்குத்தொடர்ச்சி மலைகள், சாத்துப்புரா, மேற்கு வங்கம், அசாம், வங்க தேசம், இமய மலை அடிவாரம் ஆகிய இடங்களிலும் காணப்படும். சப்பானின் தெற்கு ஒன்ஃசூ பகுதிகளில் அரிதாகக் காணலாம்.
கிருஷ்ண ராஜ்
வகித்த பதவிகள்
↔உறுப்பினர், மனுக்கள் மீதான குழு. ↔உறுப்பினர், ஆற்றல் நிலைக்குழு. ↔உறுப்பினர், ஆலோசனைக் குழு, ஊரக வளர்ச்சி அமைச்சகம், பஞ்சாயத்து ராஜ் மற்றும் குடிநீர் மற்றும் சுகாதார அமைச்சகம்
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:16வது மக்களவை உறுப்பினர்கள் பகுப்பு:1969 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:உத்தரப் பிரதேச அரசியல்வாதிகள்
நாட்டு நீல அழகி
நடத்தை
நாட்டு நீல அழகிகள் பகல்முழுவதும் சுறுசுறுப்பாக இயங்கும். தொடர்ந்து நகர்ந்துகொண்டே இருக்கும். மார்ச்சு முதல் திசம்பர் வரை மிகுதியாகக் காணப்படும். விரைந்து பறக்கும். பொதுவாக இறக்கைகளை மடித்துப் படபடவென்று அடித்துக்கொண்டே மலர்களில் இருந்து தேனுறிஞ்சும். ஆண்பூச்சிகள் தனித்தோ கூட்டமாகவோ சேற்றில் உறிஞ்சும்.
முட்டை
வெளிர்மஞ்சள் நிறத்தில் உருண்டையாக இருக்கும் முட்டைகளை இலைகளின் அடியில் காணலாம்.
கம்பளிப்புழு
கம்பளிப்புழு சற்றே நூற்புக் கதிர் வடிவில் இருக்கும். வளர்ந்த கம்பளிப்புழுக்கள் அடர்பழுப்பாகவோ புல்பச்சை நிறத்திலோ இருக்கும். நான்காம் உடற்பகுதியில் சிறிய, கூம்புவடிவ முட்கள் இருக்கும். நடுவில் நீலநிறத்திலும் சிற்றிலும் எலுமிச்சை நிறத்திலும் கருப்பு வளையங்களுடன் காணப்படும்.
கூட்டுப்புழு
கூட்டுப்புழு வெளிர் பச்சையாக இருக்கும். தலையிலிருந்து தொண்டைப்பகுதிவரை செவ்வூதா நிறத்தில் கோடும் அதன்கீழே மஞ்சள்நிறத்தில் கோடும் இருக்கும்.
உணவுச்செடிகள்
இலவங்கப்பட்டை மரம் (Cinnamomum verum), செண்பகம் (Magnolia champaca), கொத்துகளா (Miliusa tomentosa), நெட்டிலிங்கம் (Polyalthia longifolia) போன்றவற்றின் இலைகளை கம்பளிப்புழுக்கள் உண்டு வாழும்.
இவற்றையும் பார்க்கவும்
பகுப்பு:அழகிகள் (பட்டாம்பூச்சிக்குடும்பம்)
பிந்துனுவேவா படுகொலைகள்
பிந்துனுவேவா படுகொலைகள் (Bindunuwewa massacre) அல்லது பிந்துனுவேவா சிறைச்சாலைப் படுகொலைகள் என்பது இலங்கையில் மத்திய மாகாணத்தில் பிந்துனுவேவா என்ற இடத்தில் தடுப்பு முகாமில் தடுத்து வைக்கப்பட்டிருந்த இலங்கைத் தமிழ் அரசியல் கைதிகள் 27 பேர் அக்டோபர் 25, 2000ம் ஆண்டில் சிங்கள கும்பல் ஒன்றினால் கொலை செய்யப்பட்ட நிகழ்வைக் குறிக்கும். இத்தாக்குதலால் மேலும் 14 பேர் காயமடைந்தனர்.
பின்னணி
தமிழீழ விடுதலைப் புலிகளின் ஆதரவாளர்கள் மற்றும் பங்காளர்கள் குறிப்பாக வயதில் குறைந்த இளைஞர்கள் கைது செய்யப்பட்டு பிந்துனுவேவா தடுப்பு முகாமில் தடுத்து வைக்கப்பட்டிருந்தனர். இம்முகாம் இலங்கை தலைநகர் கொழும்பிற்குக் கிழக்கே சுமார் 200 கிமீ தூரத்தில் உள்ளது. மற்றும் இது மிகவும் பாதுகாப்புக் குறைவான ஒரு முகாம் ஆகும்.
படுகொலை
2000, அக்டோபர் 25 அதிகாலையில் தடுப்பு முகாமின் சுற்றுப் புறத்தில் இருந்த சிங்களக் கிராம மக்கள் சில நூற்றுக்கணக்கானோர் கத்திகள், வாள், பொல்லுகள் எடுத்துக்கொண்டு முகாமிற்குள் அத்துமீறி நுழைந்து அங்கு உறக்கத்தில் ஆழ்ந்திருந்த தமிழர்களை வெட்டிக் கொன்றனர். சிலர் உயிருடன் எரிக்கப்பட்டனர். இந்நிகழ்விற்கு முதல் நாளே அம்முகாமில் நிலை கொண்டிருந்த இலங்கை இராணுவத்தினர் அங்கிருந்து அகற்றப்பட்டிருந்தனர். இதற்கான காரணம் தெரிவிக்கப்படவில்லை. அத்துடன் படுகொலைகள் இடம்பெற்ற பொழுது பாதுகாப்பிற்கென நிறுத்தப்பட்டிருந்த காவற்துறையினர் அதனைத் தடுப்பதற்கு எந்த வித முயற்சியும் எடுக்கவில்லை.
இலங்கை அரசின் நிலைப்பாடு
தடுத்து வைக்கப்பட்டிருந்த தமிழர்களே முதலில் கலவரத்தில் ஈடுபட்டனர் என்றும் அதனைத் தடுக்க முயற்சி எடுத்த போதே இப்படுகொலைகள் நிகழ்ந்ததென்றும் தொடக்கத்தில் இலங்கை அரசு அறிவித்தது. எனினும் பின்னர் மிகவும் கோபமுற்ற நிலையில் இருந்த சிங்களவர்களை காவற்படையினரால் தடுக்க முடியவில்லை என்று கூறியது. கடமையில் இருந்த எட்டு காவற்துறையினர் குற்றவாளிகளாகக் காணப்பட்டு சிறையிலடைக்கப்பட்டாலும் பின்னர் இவர்கள் விடுவிக்கப்பட்டனர்.
வெளி இணைப்புகள்
பகுப்பு:இலங்கையில் தமிழர்கள் படுகொலைகள் பகுப்பு:2000 நிகழ்வுகள் பகுப்பு:நுவரெலியா மாவட்டம்
லேடி மக்பத்
லேடி மக்பத்தும் டங்கனின் மனைவியும் உடன்பிறந்தவர்கள் அல்லது உறவினர்கள். டங்கனுக்கு பின் டங்கனின் மனைவிக்கு தான் அரச சிம்மாசனம் என்பது லேடி மக்பத்துக்கு தெரிந்திருந்தது தான் பொறாமைக்கு காரணமாக கூறப்படுகிறது. ஹோலின்ஷெட்டின் நாளாகமம் என்ற வரலாற்று தொகுப்பிலிருந்து லேடி மேக்பத், மேக்பத் மற்றும் டங்கனின் வாழ்கை வரலாற்றை அறியமுடிகிறது. சேக்ஸ்பியர் எழுதிய அனேக நாடகங்கள் ஹோலின்ஷெட்டின் நாளாகமத்தை தழுவி எழுதப்பட்டது.
மேற்கோள்கள்
பகுப்பு:கதை மாந்தர்கள்
அக்கானி பிணையம்
அக்கானி பிணையம் அல்லது ஹக்கானி வலைச்சமூகம் (Haqqani Network) ஆப்கானித்தானில் தலிபான்களுடன் ஒருங்கிணைந்து இயங்கும்  ஓர் தனித்த தீவிரவாதக் குழு ஆகும். ஆப்கானித்தான் - பாக்கித்தான் எல்லையில் அமைந்துள்ள இந்த அக்கானி பிணையத்திற்கு மௌல்வி சலாலுதீன் அக்கானி தனது மகன் சிராஜுதீன் அக்கானியுடன் தலைமை யேற்றுள்ளார். அமெரிக்க படைத்துறை தலைவர்கள் கூற்றுப்படி இக்குழுவே "ஆப்கானித்தானில் மிகவும் மீண்டெழக்கூடிய எதிரிப் பிணையமாக" அறியப்படுகிறது. மேலும் ஆப்கானித்தானில் போர்நிமித்தம் குடிகொண்டுள்ள  நேட்டோ மற்றும் ஐக்கிய அமெரிக்காவின் பன்னாட்டு பாதுகாப்பு துணைப்படைகளுக்கு மிகபெரும் அச்சுறுத்தலாக உள்ளது.
சில கவனிக்கத்தக்க அமெரிக்க அதிகாரிகள் பாக்கித்தான்|பாக்கித்தானின்  சேவைகளிடை உளவுத்துறை (ஐஎஸ்ஐ)  இந்தப் பிணையத்திற்குத் துணை நிற்பதாக குற்றம் சாட்டியுள்ளனர். பாக்கித்தான்  தனக்கு அக்கானி பிணையத்துடன் எந்த தொடர்பும் இல்லையென்றும் ஆப்கானித்தானில் தனது மாற்றுப்படையாக பயன்படுத்தவில்லை என்றும் மறுத்துள்ளது. மேலும் இதன்காரணமாக அமெரிக்கப்படைகள் பாக்கித்தானில் உள்நுழைந்தால் பாக்கித்தான் பொறுத்துக்கொண்டிராது என்று பாக்கிதானிய உள்துறை அமைச்சர் எச்சரித்துள்ளார். இது போர் மையத்தை நகர்த்திட அமெரிக்கா செய்யும் "மனவழுத்தத் தந்திரங்கள்" என்று பாக்கித்தானின் உளவு அதிகாரியொருவர் கூறியுள்ளார்.
வெளியிணைப்புகள்
பகுப்பு:புரட்சி இயக்கங்கள் பகுப்பு:தீவிரவாத அமைப்பு என குறிப்பிடப்பட்டவை பகுப்பு:இசுலாமும் வன்முறையும் பகுப்பு:ஆப்கானித்தானில் தீவிரவாதம்
அமெரிக்க மாந்தல் மீன்கள்
அக்கிரைடீ (Achiridae) என்பது அமெரிக்காக்களின் கடல்களிலும், நன்னீரிலும் வாழும் தட்டைமீன்களைக் கொண்ட குடும்பம் ஆகும். இக் குடும்பத்தில் 6 பேரினங்களைச் சேர்ந்த 35 இனங்கள் உள்ளன. இவை சொலிடீக்களுக்கு நெருங்கிய உறவுடையவை. ஆனாலும் ஆக்கிரைடீக்கள் பல தனித்துவமான இயல்புகளைக் கொண்டவை. இவைகளைப் பொதுவாக அமேரிக்கன் சோல்கள் என விளிக்கப்படுகிறது.
கண்கள் வலது பக்கத்தில் காணப்படுகின்றன. கண்கள் இருக்கும் பக்கத்தில் உள்ள கீழுதட்டுப் பகுதி தசைப் பிடிப்பான வளையத்தைக் கொண்டுள்ளது. முதுகுத் துடுப்பும், குதத் துடுப்பும் வழமையாக வால் துடுப்பிலிருந்து வேறாகக் காணப்படும். முன் துடுப்பு (மார்புச் செட்டை) சிறிதாக இருக்கும் அல்லது இல்லாமலே இருக்கக்கூடும்.
மேற்கோள்கள்
பகுப்பு:மீன் குடும்பங்கள்
நல்லமரம் நவநீதகிருணசாமி கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நவநீத கிருஷ்ணசாமி, ஸ்ரீதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:மதுரை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கடித உறை
thumb|350px|பலவகைக் கடித உறைகள் கடித உறை என்பது ஒரு பொதி செய்யும் பொருள் ஆகும். இது தாள் அல்லது அட்டை போன்ற தட்டையான பொருள்களால், வேறு தட்டையான பொருள்களை உள்ளடக்கக் கூடியவாறு உருவாக்கப்படுகின்றது. இவற்றுள் கடிதம், வாழ்த்து அட்டை மற்றும் இது போன்றவற்றை வைத்து மூடி அனுப்புவது வழக்கம். வழமையான கடித உறைகள், சாய்சதுரம், குறுங்கைச் சிலுவை, பட்டம் ஆகிய வடிவங்களில் வெட்டப்பட்ட தாள்களிலிருந்து செய்யப்படுகின்றன. மேற்படி வடிவத் தாள்களை உரிய முறையில் மடித்து வேண்டிய விளிம்புகளைச் சேர்த்து ஒட்டும்போது செவ்வக வடிவிலான கடித உறைகள் கிடைக்கின்றன.
1876 ஆம் ஆண்டில் இர்வின் மார்ட்டின் என்பார் "எழுதுபொருள் விற்பனையாளர் கையேடு ஒன்றை வெளியிட்டார். இவர் நியூ யார்க்கில் இருந்த சாமுவேல் ரெயினர் அண்ட் கம்பனி என்னும் நிறுவனத்தில் வேலை பார்த்து வந்தார். இவரே முதன் முதலில் கடித உறைகளுக்கான வணிக அளவுகளை உருவாக்கியவர். இந்த அளவுகளுக்கு அவர் 0 தொடக்கம் 12 வரை எண்ணிட்டு இருந்தார்.
மேலோட்டம்
"சாளரக் கடித உறை" என்னும் ஒருவகைக் கடித உறையில் அதன் முன் புறத்தில் செவ்வக வடிவத்தில் ஒரு பகுதி வெட்டப்பட்டு இருக்கும். உள்ளே வைக்கப்படும் கடிதத்தில் அழுதப்பட்டிருக்கும் பெறுனரின் முகவரியை இதனூடாகப் பார்ப்பதற்காகவே இந்த ஒழுங்கு. இதன் மூலம், அனுப்புபவர் பெறுனரின் முகவரியை மீண்டும் உறையின் மீது எழுதுவதைத் தவிர்க்கலாம். பெருமளவில் கடிதங்களை அனுப்பும் வங்கிகள் போன்ற நிறுவனங்கள் இவ்வாற உறைகளைப் பயன்படுத்துகின்றன. உள்ளிருக்கும் கடிதங்களைப் பாதுகாப்பதற்காக, வெட்டப்பட்ட பகுதியை மூடி ஒளிபுகும் அல்லது ஒளி கசியவிடும் தாளை ஒட்டுவது வழக்கம். அமெரிக்கசு எஃப் கலகன் என்பார் முதலில் 1901 ஆம் ஆண்டில் இவ்வுறையை வடிவமைத்து, அடுத்த ஆண்டில் இதற்கான காப்புரிமையைப் பெற்றார். 1905ல் ஐரோப்பாவில் இது போன்ற இன்னொரு முறை கண்டுபிடிக்கப்பட்டது. இதில் கடித உறையின் ஒரு குறிப்பிட்ட பகுதியில், சூடான எண்ணெயை ஊறச் செய்து அப் பகுதியூடாக உள்ளே எழுதப்பட்ட முகவரி தெரியும் அளவுக்கு ஒளி கசியக்கூடியதாக ஆக்குவர்.
கடித உறையின் உறுப்புகள்
thumb|350px|கடித உறை ஒன்றின் உறுப்புக்களைக் காட்டும் படம். கடித உறையொன்றில் இரண்டு பக்கங்கள் உள்ளன. பொருத்துக்கள் எதுவும் இல்லாத பக்கம் முன்பக்கம் என்றும், பொருத்துக்களுடன் கூடிய பக்கம் பின் பக்கம் எனவும் கூறப்படும்.
கடித உறை செய்யப்படும் போதும், பின்னர் அதனை மூடி ஒட்டும்போதும் மடிக்கப்படும் பகுதிகள் மூடிகள் (flaps) எனப்படும். பொதுவான கடித உறைகளில் மூன்று விதமான மூடிகள் காணப்படுகின்றன. இவை கீழ் மூடி, பக்க மூடி, மேல் மூடி என்பனவாகும். ஒரு உறையில் மேல் மூடி கீழ் மூடி என்பன தலா ஒவ்வொன்று இருக்கும். பக்க மூடிகள் இரண்டு இருக்கும். கீழ் மூடியும் பக்க மூடிகளும் உற்பத்தியின்போதே மடித்து ஒட்டப்பட்டிருக்கும். மேல் மூடி திறந்து இருக்கும். உறையைப் பயன்படுத்துபவர்கள் வேண்டியவற்றை உள்ளே வைத்தபின் மடித்து ஒட்டுவார்கள்.
மூடிகள் மடிக்கப்படும் இடம் மடிப்புகள் எனப்படுகின்றன. ஒவ்வொரு மூடிக்கும் ஒரு மடிப்பு இருக்கும். மூடியின் பெயருக்கு ஏற்றாற்போல் மடிப்புக்களும் மேல் மடிப்பு, கீழ் மடிப்பு, பக்க மடிப்பு எனப்படுகின்றன. ஏதாவது இரண்டு மூடிகள் ஒன்றுடன் ஒன்று பொருந்தி ஒட்டப்பட்டிருக்கும் இடம் பொருத்து ஆகும்.
மேல் மடிப்புக்கும், கீழ் மூடியின் மேல் விளிம்புக்கும் இடைப்பட்ட பகுதி கழுத்து எனப்படும். கழுத்துப் பகுதியோடு பொருந்திவரும் பக்க மூடிகளின் பகுதி தோள் என்று அழைக்கப்படுகின்றது.
கடித உறை வகைகள்
thumb|350px|கடித உறைகளின் சில வகைகளை இங்கே காணலாம். படத்தில் உறைகளின் பின்புறம் காட்டப்பட்டுள்ளது. கடித உறைகள் எந்த அளவிலும் எவ்வடிவிலும் செய்யப்படலாம். எனினும், பொதுவாக விற்பனைக்கு இருக்கும் உறைகள் குறிப்பிட்ட சில பாணிகளிலும் அவ்வப் பாணிகளுக்கு உரிய தரப்படுத்திய அளவுகளிலும் காணப்படுகின்றன. பொதுப் பயன்பாட்டுக்கு உரிய கடித உறைகள் அவற்றின் மூடிகளின் வடிவம், பொருத்துக்களின் வகை என்பவற்றைப் பொறுத்து ஆறு வகைகளாகப் பிரிக்கப்படுகின்றன:
அஞ்சலகத் தேவைகள்
பன்னாட்டு அஞ்சல் தரவிதிகளின்படி ஒரு கடிதம் அனுப்புவதற்கான உறை குறைந்தது 90 x 140 சமீ அள்வு இருக்கவேண்டும். அஞ்சலட்டை, வான்தாள்கடிதங்கள் என்பவற்றின் நீளம் அவற்றின் அகலத்தை 2 இன் வர்க்கமூலத்தால் பெருக்கிவரும் அளவுக்குச் சமமாக இருக்க வேண்டும். இத் தேவைகள் அஞ்சல்களைத் தரம் பிரிப்பதை இலகுவாக்குவதற்காக ஏற்பட்டவை. இதே விதிகள், கடித உறைகளில், முகவரி, அஞ்சல்தலைகள், தரம்பிரிக்கும் பொறிகள் இடும் குறிகள் என்பவற்றுக்கான இடங்களையும் ஒதுக்கியுள்ளது. அஞ்சல் குறிகளைப் பயன்படுத்துன் நாடுகள் சிலவற்றில், இந்த அஞ்சல் குறிகள் எல்லாக் கடித உறைகளிலும் ஒரே இடத்தில் எழுதப்படுவதை உறுதி செய்வதற்காக கடித உறைகளில் அவற்றை எழுதுவதற்கு உரிய கோடுகள் அல்லது பெட்டிகளை அச்சிட்டு விற்பனை செய்கிறார்கள். ஆசுத்திரேலியாவின் அஞ்சல்துறை, அஞ்சல் குறிகளை எழுதுவதற்காக உறைகளின் கீழ் வலதுபக்க மூலையில், செம்மஞ்சள் நிறத்தில் நான்கு பெட்டிகளை அச்சிடுமாறு ஊக்குவிக்கிறது. இது எழுத்துக்களை அடையாளம் காணும் மென்பொருட்களைப் பயன்படுத்தித் தரம்பிரிப்பதற்கு இலகுவாக உள்ளது.
பன்னாட்டுத் தர அளவுகள்
பன்னாட்டுத் தரம் ஐ.எசு.ஓ 269, 'ஐ.எசு.ஓ 216 குறிப்பிடும் தாள்களின் தர அளவுகளுடன் பயன்படுத்துவதற்காக உறைகளின் பல்வேறு தர அளவுகளை வரையறுக்கின்றது.
பகுப்பு:எழுதுபொருட்கள் பகுப்பு:அஞ்சல் தலை சேகரிப்பு
இராதாபுரம் ஊராட்சி ஒன்றியம்
இராதாபுரம் ஊராட்சி ஒன்றியம், தமிழ்நாட்டின் திருநெல்வேலி மாவட்டத்தில் உள்ள  10 ஊராட்சி ஒன்றியங்களில் ஒன்றாகும். இராதாபுரம் வட்டத்தில் அமைந்த இராதாபுரம் ஊராட்சி ஒன்றியத்தில் 27 ஊராட்சி மன்றங்கள் உள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் இராதாபுரத்தில் அமைந்துள்ளது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, இராதாபுரம் ஊராட்சி ஒன்றியத்தின் மொத்த மக்கள் தொகை 1,10,001 ஆகும். அதில் பட்டியல் இன மக்கள் தொகை16,352 ஆக உள்ளது. பழங்குடி மக்கள் தொகை 1353 ஆக உள்ளது.
ஊராட்சி மன்றங்கள்
இராதாபுரம் ஊராட்சி ஒன்றியத்தில் உள்ள 27 கிராம ஊராட்சி மன்றங்களின் பட்டியல்:
மேற்கோள்கள்
பகுப்பு:திருநெல்வேலி மாவட்ட ஊராட்சி ஒன்றியங்கள்
பகுரைனின் பொருளாதாரம்
பகுரைனின் பொருளாதாரம்(ஆங்கிலம்:Economy of Bahrain) என்பது எண்ணெய் மற்றும் எரிவாயுவை பெரிதும் சார்ந்துள்ளது. பகுரைன் நாணயம் உலகின் இரண்டாவது மிக உயர்ந்த மதிப்புள்ள நாணய அலகு ஆகும். 20 ஆம் நூற்றாண்டின் பிற்பகுதியில் இருந்து, பகுரைன் வங்கி மற்றும் சுற்றுலாத் துறைகளில் அதிக முதலீடு செய்துள்ளது. நாட்டின் தலைநகரான மனாமா பல பெரிய நிதி கட்டமைப்புகளைக் கொண்டுள்ளது. பகுரைனின் நிதித் துறை மிகவும் வெற்றிகரமாக உள்ளது. 2008 ஆம் ஆண்டில், லண்டன் நகரத்தின் உலகளாவிய நிதி மையங்களின் அட்டவணையின்படி பகுரைன் உலகின் மிக வேகமாக வளர்ந்து வரும் நிதி மையமாக பெயரிடப்பட்டுள்ளது. பகுரைனின் வங்கி மற்றும் நிதிச் சேவைத் துறை, குறிப்பாக இசுலாமிய வங்கி, எண்ணெய் தேவை காரணமாக உந்தப்படும் மற்ற பகுதிகளின் ஏற்றம் மூலம் பயனடைந்துள்ளது. பெட்ரோலிய உற்பத்தி என்பது பகுரைனின் அதிக அளவில் ஏற்றுமதி செய்யப்படும் ஒன்றாகும். இது ஏற்றுமதி வருவாயில் 60 சதவீதமும், அரசாங்க வருவாயில் 70 சதவீதமும் மற்றும் மொத்த உள்நாட்டு உற்பத்தியில் 11 சதவீதமும் கொண்டுள்ளது. அலுமினியம் அதிகம் ஏற்றுமதி செய்யப்படும் இரண்டாவது பொருளாகும். அதைத் தொடர்ந்து நிதி மற்றும் கட்டுமானப் பொருட்களும் அதிக அளவில் ஏற்றுமதி செய்யப்படுகின்றன.
2011 பொருளாதார சுதந்திர அட்டவணையின்படி, மத்திய கிழக்கு மற்றும் வட ஆப்பிரிக்கா பிராந்தியத்தில் பகுரைன் சுதந்திரமான பொருளாதாரத்தைக் கொண்டுள்ளது  மற்றும் இது உலகின் பத்தாவது சுதந்திரமான பொருளாதார நாடகும். பிரேசர் நிறுவனம் வெளியிட்டுள்ள ஒரு மாற்று அட்டவணையானது, பகுரைனை மற்ற 7 நாடுகளுடன் 44 வது இடத்தில் வைத்திருக்கிறது. பகுரைன் உலக வங்கியால் உயர் வருமான பொருளாதார நாடாக அங்கீகரிக்கப்பட்டுள்ளது.
பொருளாதாரம் கண்ணோட்டம்
பகுரைனின் பொருளாதாரத்தில் எண்ணெய் மற்றும் இயற்கை எரிவாயு ஆதிக்கம் செலுத்துகின்றன. எண்ணெய் பகுரைன் வருவாயில் 85% ஐக் கொண்டுள்ளது. 2017 ஆம் ஆண்டில் மொத்த உள்நாட்டு உற்பத்தியில் சுமார் 10%. எண்ணெய் வளம் கொண்ட பாரசீக வளைகுடாவிலுள்ள அண்டை நாடுகளுடன் ஒப்பிடும்போது பகுரைன் ஒப்பீட்டளவில் மோசமாக உள்ளது; அதன் எண்ணெய் "கிட்டத்தட்ட வறண்டுவிட்டது", மேலும் இது சர்வதேச வங்கி மற்றும் சுற்றுலாவையே சார்ந்துள்ளது. பகுரைனின் வேலையின்மை விகிதம் மிக அதிக அளவில் உள்ளது. சராசரி தினசரி வருமானம் $12.8 அமெரிக்க டாலராக இருக்கிறது. பகுரைனில் தீவிர வறுமை ஒன்றும் இல்லையென்றாலும் 11 சதவீத குடிமக்கள் வறுமைக் கோட்டிற்குக் கீழ் உள்ளனர்.
பகுரைனில் பல பெரிய நிதி நிறுவனங்கள் உள்ளன, அவை வளைகுடாவின் வணிக மூலதனம் என்று அழைக்கப்படுகின்றன. மிகவும் வளர்ந்த தகவல் தொடர்பு மற்றும் போக்குவரத்து வசதிகளுடன், பாரசீக வளைகுடாவில் வணிகத்துடன் கூடிய பன்னாட்டு நிறுவனங்கள் பகுரைனில் உள்ளது. ஏற்றுமதியில் பெரும் பங்கு இறக்குமதி செய்யப்பட்ட கச்சாவிலிருந்து தயாரிக்கப்படும் பெட்ரோலிய பொருட்களைக் கொண்டுள்ளது. பகுரைனில் கணிசமான அலுமினிய உற்பத்தியும் உள்ளது. கட்டுமானமும் பல பெரிய தொழில்துறை திட்டங்களில் தொடர்கிறது. இளைஞர்களிடையே வேலையின்மை, மற்றும் எண்ணெய் மற்றும் நிலத்தடி நீர்வளம் இரண்டுமே குறைந்து வருவது ஆகியவை பகுரைனின் நீண்டகால பொருளாதார சிக்கல்களாகும்.
முதலீடு
பகுரைனில் பட்டியலிடப்பட்ட நிறுவனங்களின் பங்குச் சந்தை மூலதனம் 2008 ஆம் ஆண்டில் உலக வங்கியால் 21,176 மில்லியன் டாலர் என மதிப்பிடப்பட்டுள்ளது. பகுரைன் பொதுவாக ஒரு தனித்துவமான பொருளாதாரத்தை உருவாக்க திறந்திருக்கும் ஒரு நாடு ஆகும். மேலும் இது வேகமாக வளர்ந்து வரும் நிறுவனங்களுக்கு வணிக வாய்ப்புகளை உருவாக்க திறந்திருக்கும் ஒரு நாடாகும்.
எண்ணெய்
பெட்ரோலியம் மற்றும் இயற்கை எரிவாயு மட்டுமே பகுரைனில் குறிப்பிடத்தக்க இயற்கை வளங்கள் ஆகும். இவை குறைந்த இருப்புக்கள் இருப்பதால், கடந்த பத்தாண்டுகளில் பகுரைன் தனது பொருளாதாரத்தை பன்முகப்படுத்த பல பணிகளை மேற்கொண்டு வருகிறது. பகுரைன் அதன் எண்ணெய் உற்பத்தியை ஒரு நாளைக்கு சுமார் 40,000 பீப்பாய்கள் (6,400 மீ³) என்று உறுதிப்படுத்தியுள்ளது. மேலும் பெட்ரோலிய இருப்பு 10 முதல் 15 ஆண்டுகள் வரை நீடிக்கும் என்று எதிர்பார்க்கப்படுகிறது. பகுரைன் பெட்ரோலிய நிறுவனம் சுத்திகரிப்பு நிலையம் 1935 ஆம் ஆண்டில் கட்டப்பட்டது. ஒரு நாளைக்கு சுமார் 250,000 பீப்பாய்கள் (40,000 மீ³) சேமிக்கும் கொள்ளவைக் கொண்டுள்ளது. இது பாரசீக வளைகுடாவில் முதன்மையானது. சவூதி அரேபியாவிற்கு குழாய் வழியாக சுத்திகரிப்பு நடவடிக்கைக்கு பெரும்பாலான கச்சாவை வழங்குகிறது. சவூதி அரேபியாவின் அபு சாபா கடல் எண்ணெய் வயலில் இருந்து நிகர உற்பத்தியில் ஒரு பெரிய பகுதியையும் வருவாயையும் பகுரைன் பெறுகிறது.
வரி
வரிவிதிப்பு மற்றும் இறக்குமதி சட்டங்கள் பகுரைன் மற்றும் வெளிநாட்டுக்குச் சொந்தமான நிறுவனங்களுக்கும் சமமாக பொருந்தும், மேலும் வெளிநாட்டு முதலீட்டாளர்கள் உள்ளூர் நிறுவனங்களுக்கு பொருந்தும் தேவைகள் மற்றும் சட்டங்களுக்கு இணங்க வேண்டும். நீர்க்கரிமங்கள் மற்றும் அதனுடன் கிடைக்கும் பிற பொருட்களின் விற்பனையிலிருந்து வரும் வருமானத்தில் எண்ணெய் மற்றும் எரிவாயு நிறுவனங்களுக்கு 46 சதவீதம் வரி விதிக்கப்படுகிறது. பகுரைனில் தனிநபர் வருமான வரி இல்லை.
குறிப்புகள்
பகுப்பு:சி.ஐ.ஏ. உலகத் தகவல் புத்தகம் அடிப்படையில் உருவான பக்கம் பகுப்பு:எண்ணெய் சுத்திகரிப்பு பகுப்பு:பகுரைன்
பக்திசொரூப தாமோதர சுவாமி
பக்திசொரூப தாமோதர சுவாமி (Bhaktisvarupa Damodara Swami) (பிறப்பு:9 டிசம்பர் 1937 – இறப்பு:2 அக்டோபர் 2006), இவரது இயற்பெயர் டாக்டர். தௌதம் தாமோதர சிங் ஆகும். கௌடிய வைணவ குரு ஆவார். பக்திவேதாந்த சுவாமி பிரபுபாதாவால் ஈர்க்கப்பட்ட இவர் அகில உலக கிருஷ்ண பக்திக் கழகத்தை நிறுவனர்களில் ஒருவர் ஆவார். இவர் மணிப்பூர் மாநிலத்தில் கிருஷ்ண பக்தி இயக்கத்தை வளர்த்தவர்.
வெளி இணைப்புகள்
பகுப்பு:1937 பிறப்புகள் பகுப்பு:2006 இறப்புகள் பகுப்பு:வைணவ அடியார்கள் பகுப்பு:மணிப்பூர் நபர்கள்
உரோம் பெரிய யூத தொழுகைக் கூடம்
உரோம் பெரிய யூத தொழுகைக் கூடம் (Great Synagogue of Rome; Tempio Maggiore di Roma) என்பது உரோமில் உள்ள ஒரு பெரிய யூத தொழுகைக் கூடம் ஆகும்.
வரலாறு
யூதா மக்கபோயு தலைமையில் கீழ் யூதேயா இருந்தபோது கி.மு 2 ஆம் நூற்றாண்டில் உரோமைப் பேரரசு நட்புக் கொண்டிருந்த காலத்தில் யூதச் சமூக உரோமத தொடர்புகள் உருவாகியது. அக்காலத்தில் பல யூதர்கள் யூதேயாவில் இருந்து உரோமுக்கு வந்தனர். இந்த எண்ணிக்கை நடுநிலக் கடல் வர்த்தகத்துடனான குடியிருப்புக்களினால் பின் வந்த நூற்றாண்டுகளில் அதிகரித்தது. கி.பி 63 முதல் 135 வரை யூதேயாவில் ஏற்பட்ட யூத-உரோமைப் போர்கள் காரணமாக பெரும் எண்ணிக்கையிலான யூதர்கள் உரோமுக்கு அடிமை முறை மூலம் கொண்டு வரப்பட்டனர்.
செம்மஞ்சள்
செம்மஞ்சள் (ஆரஞ்சு) என்பது, மஞ்சள் மற்றும் சிவப்பு ஆகிய நிறங்களுக்கிடையே நிறமாலையில், தெரியும் ஒளி ஆகும். மனிதக் கண்கள்  585 மற்றும் 620 நானோமீட்டர் அலைவரிசையில் இந்நிறத்தை இனங்கண்டு கொள்கின்றது. செம்மஞ்சள் என்பதன் ஆங்கிலப்பெயரான ஆரஞ்சு என்பது, அதன்  அதே பெயர் கொண்ட பழத்தின் அடிப்படையில் உருவான பெயர் ஆகும்.
கேரட், பூசணி, இனிப்பு உருளைக்கிழங்கு, ஆரஞ்சு முதலியன, ஒருவகைக் கரோட்டீன்களால் இந்த செம்மஞ்சள் நிறத்தைப் பெற்றுக்கொள்கின்றன. கரோட்டீன்கள், ஒளித்தொகுப்பில் உதவும் ஒரு  வகை ஒளிச்சேர்க்கை நிறமிகள் ஆகும்.
ஐரோப்பா மற்றும் அமெரிக்கப் பகுதிகளில், செம்மஞ்சளானது, மகிழ்ச்சி, புறவயநோக்கு, செயன்மை, ஆபத்து, முதலான பல்வேறு உணர்வுகளுடன் இணைத்து நோக்கப்படுகின்றது. கிறித்துவ சனநாயகத்தைக் குறிக்கும் அரசியல் நிறமாகவும் செம்மஞ்சளே திகழ்கின்றது. இந்து மற்றும் பௌத்த சமயங்களிலும், செம்மஞ்சளை புனித நிறமாகக் கருதுகிறார்கள்.
சொற்பிறப்பியல்
சஃப்ரன் என்ற ஆங்கிலச்சொல், ஆரஞ்சை விடப் பழமையானது. தமிழைப் போலவே, ஆரஞ்சு நிறப்பொருட்கள் சில, சிவப்பு என்றும் ஆரம்பத்தில் அழைக்கப்பட்டிருக்கின்றன. சிவப்பு மான், செவ்வாய்க்கிரகம் என்பன அத்தகையவை.
வரலாற்றில் செம்மஞ்சள்
பண்டைய எகிப்து நாட்டில், இந்நிறம் பூசப்பட்ட கல்லறை எச்சங்கள் கண்டுபிடிக்கபப்ட்டுள்ளன. ஆர்பிமண்ட் எனப்படும் ஒருவகைக் கனிமத்திலிருந்து  செம்மஞ்சள் நிறம், பெறப்பட்டிருக்கின்றது. ஆர்பிமண்ட் (Orpiment) என்பது, உரோம அரசின் காலத்தில் சீனாவில் கூட மருந்தாகப் பயன்படும் முக்கியமான வாணிகப் பொருளாகத் திகழ்ந்திருக்கின்றது. ஆர்சனிக் கலந்த இந்த கனிமம், எரியம்புகளாகப் பயன்பட்டுள்ளது என்பதும், இதன் செம்மஞ்சள் நிறம் காரணமாக, இரசவாதிகள் இதிலிருந்து தங்கம் தயாரிக்க முயன்றதும் வரலாற்றில் பதிவாகி உள்ளது.
ஆரஞ்சுக் கோமரபு
நஸ்சௌவின் ஆரஞ்சுக் கோமரபு (அல்லது ஆரஞ்சு வம்சம்) என்பது, ஐரோப்பாவின் குறிப்பிடத்தக்க கோமரபுகளில் ஒன்றாக, பதினாறாம் மற்றும் பதினேழாம் நூற்றாண்டுகளில் நிலவியது. தெற்கு பிரான்சில், ஆரஞ்சு என்று அழைக்கப்பட்ட சிறு பிரதேசம் ஒன்றில் ஆரம்பமான இந்தக் கோமரபு, ஆரஞ்சு நிறத்தால் அப்பெயரைப் பெறுவதற்கு வாய்ப்புகள் குறைவு. அது செல்டிய நீர்த்தெய்வமான அரௌசியோவின் திரிந்த பெயர் என்கிறார்கள். ஆனால், வடக்கு பிரான்சிற்கு ஆரஞ்சுப் பழங்கள் பெரும் அளவில் ஏற்றுமதி செய்யப்பட்ட பாதையில் தான், ஆரஞ்சுப் பிரதேசம் அமைந்திருந்தது என்பது ஊன்றி நோக்கத்தக்கது.
நெதர்லாந்து சுதந்திரமடையும் வரை, ஸ்பெயினுக்கு எதிரான எண்பதாண்டு இடச்சுப் போரில் ஆரஞ்சு அரசின் முதலாம் வில்லியம், பெரும் பங்காற்றினார். 1689இல்இங்கிலாந்தின் மன்னனான இங்கிலாந்தின் மூன்றாம் வில்லியம், ஆரஞ்சுக் கோமரபில் குறிப்பிடத்தக்கவன்.
மூன்றாம் வில்லியத்துக்குப் பின், ஐரோப்பிய அரசியலில், செம்மஞ்சள் குறிப்பிடத்தக்க நிறமாக மாறியது அவன் சார்ந்த புரட்டஸ்தாந்து மதத்தின் அடையாளமாகவும் அது மாறலானது. அயர்லாந்தின் புரட்டஸ்தாந்தினர், "ஆரஞ்சு மக்கள்" என்றே செல்லமாக அழைக்கப்பட்டார்கள்.
ஏனையவை
செம்மஞ்சள் அடர்வண்ணம் என்பதால், பல்வேறு ஆடைகளையும் பொருட்களையும் செய்யப்பயன்பட்டுள்ளது. இரண்டாம் உலகப்போரில் அமெரிக்கக் கடற்படை, கடல் உயிர்காப்புக் கவசங்களின் நிறமாக செம்மஞ்சளையே பரிந்துரைத்திருந்தது. இன்றும் பெரும்பாலான அக்கவசங்கள் செம்மஞ்சள் நிறத்திலானவையே. வீதித் திருத்துநர்கள், போக்குவரத்து அதிகாரிகள், விபத்திலிருந்து தம்மைப் பாதுகாக்க, இன்றும் செம்மஞ்சளை அணிகிறார்கள்.
உக்ரைன் நாட்டில் 2004ஆம் ஆண்டு நவம்பர் - திசம்பர் காலத்தில் விக்டர் யுஸ்செங்கோக்கு ஆதரவாக இடம்பெற்ற கிளர்ச்சியை "செம்மஞ்சள் புரட்சி" என்றே அழைக்கிறார்கள்.
உசாத்துணைகள்
பகுப்பு:நிறங்கள்
மகேஷ் பூபதி
மகேஷ் சீனிவாஸ் பூபதி (பிறப்பு - ஜூன் 7, 1974 இந்தியாவைச் சேர்ந்த ஒரு முன்னாள் தொழில்முறை டென்னிஸ் ஆட்டக்காரராவார். இவர் சென்னையில் ல் பிறந்தவர். 1995ம் ஆண்டிலிருந்து தொழில்முறையில் விளையாடினார். தற்போது இவர் பெங்களூரில் வசித்து வருகிறார். உலகின் சிறந்த இரட்டையர் டென்னிஸ் வீரர்களில் இவரும் ஒருவராவார்.
2009ம் ஆண்டுக்கான கலப்பு இரட்டையர் பிரிவில் இந்தியாவின் சானியா மிர்சாவுடன் இணைந்து ஆஸ்திரேலிய ஓபன் பட்டத்தை வென்றார். 2012ம் ஆண்டுக்கான கலப்பு இரட்டையர் பிரிவில் இந்தியாவின் சானியா மிர்சாவுடன் இணைந்து பிரெஞ்சு ஓபன் பட்டத்தை வென்றார்
பகுப்பு:இந்திய டென்னிஸ் வீரர்கள் பகுப்பு:1974 பிறப்புகள் பகுப்பு:வாழும் நபர்கள் பகுப்பு:தெலுங்கு மக்கள் பகுப்பு:ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள்
இராயக்கோட்டை (கோட்டை)
இராயக்கோட்டை (Rayakottai) இது தமிழ்நாட்டின் கிருஷ்ணகிரி மாவட்டம், தேன்கனிக்கோட்டை வட்டம், இராயக்கோட்டை என்ற ஊரில் உள்ள ஓரு மலைக் கோட்டை ஆகும். இது ஒரு பாதுகாக்கபட்ட நினைவுச் சின்னமாகும். பழைய தருமபுரி மாவட்டப் பகுதியில் இருந்த பாராமகால் என அழைக்கபடும் பன்னிரண்டு கோட்டைகளில் இராயக் கோட்டையும் ஒன்று.
கோட்டை
கோட்டை உள்ள இம்மலை கடல் மட்டத்தில் இருந்து ஏறக்குறைய 3239 அடி உயரமுடையது. இக்கோட்டையை தரைக்கோட்டை, மலைக்கோட்டை என இரு பிரிவுகளாகப் பிரிக்கலாம். மலைக்கோட்டை சிறந்த பாதுகாப்பு அரண்களைக் கொண்டது. பலகுளங்கள், வெடிமருந்துச் சாலைகள், இடிபாடுகளுடன் கூடிய பல கட்டடங்கள் உள்ளன.
மலைக்கோட்டையில் அரச பரம்பரையினர் வாழ்ந்தனர். அவர்களின் பாதுகாப்புக்காக தரைக்கோட்டைக் கட்டப்பட்டது. இந்த மலை உச்சியில் இருந்து ஜெகதேவிராயரின் மருமகள் தற்கொலை செய்து கொண்டாள் என்று சொல்லப்படுகிறது.
வெளி இணைப்புகள்
பகுப்பு:கிருஷ்ணகிரி மாவட்டத்திலுள்ள கோட்டைகள்
தூய அலங்கார அன்னை ஆலயம், பரமக்குடி
தூய அலங்கார அன்னை ஆலயம் தமிழ் நாட்டில் பரமக்குடியில் உள்ள ஒரு தேவாலயம். இந்த ஆண்டு (2014) தனது ஐம்பதாவது ஆண்டின் பொன்விழாவை கொண்டாடவுள்ளது.
தேவாலயத்தின் இணையதளம்
இணையதள முகவரி : http://www.alangaramatha.org/
பகுப்பு:இராமநாதபுரம் மாவட்டத்திலுள்ள கிறித்தவக் கோயில்கள்
அலெஸ்ட்டீடீ
அலெஸ்ட்டீடீ (Alestidae) என்பது ஆப்பிரிக்காவில் மட்டும் காணப்படும் ஒரு மீன் குடும்பம் ஆகும். இவை கராசிபார்மசு மீன் வகையைச் சேர்ந்தவை. இக் குடும்பத்தில் 110 இனங்களைக் கொண்ட 18 பேரினங்கள் உள்ளன.
காங்கோ டெட்ரா (Congo tetra), ஹைட்ரோசைனசு (Hydrocynus) என்பன இக் குடும்பத்தில் மிகவும் அறியப்பட்ட மீன்களாகும்.
குறிப்புகள்
பகுப்பு:மீன் குடும்பங்கள்
தன்வீர் சகான்
தன்வீர் ஜஹான் (Tanveer Jahan பிறப்பு 14 ஏப்ரல் 1962) ஒரு மனித உரிமை பாதுகாவலர் மற்றும் பயிற்சியாளர் ஆவார். ஜஹான் 35 ஆண்டுகளுக்கும் மேலாக பாக்கித்தானில் சமூக மேம்பாட்டுத் துறையில் செயல்பட்டு வருகிறார். இவர் மனித மேம்பாட்டுக்கான ஜனநாயக ஆணையத்தில் நிர்வாக இயக்குநராகவும் மற்றும் பாக்கித்தான் மனித உரிமைகள் பாதுகாப்பாளர்கள் வலையமைப்பின் தேசிய ஒருங்கிணைப்பாளராகவும் பணியாற்றுகிறார். இவர் பெண்களின் நிலை குறித்த தேசிய ஆணையத்தில் (NCSW) உறுப்பினராக பணியாற்றியுள்ளார்.
ஆரம்ப கால வாழ்க்கை
தன்வீர் பாக்கித்தானின் லாகூரில் பிறந்து வளர்ந்தார். இவர் தனது ஆரம்பக் கல்வியை அரசு உயர்நிலைப் பள்ளியில் முடித்தார் மற்றும் பஞ்சாப் பல்கலைக்கழகத்தில் தத்துவத்தில் முதுகலைப் பட்டம் பெற்றார். இவர் ஆய்வாளரும் கட்டுரையாளருமான வஜாஹத் மசூத்தை மணந்தார். இந்த தம்பதிக்கு காமினி என்ற மகள் உள்ளார் (காமினி என்ற சமஸ்கிருத வார்த்தைக்கு அழகான பெண் என்று பொருள்).
இவர் ஒரு மாணவராக இருந்தபோது ஜனநாயகம் மற்றும் பாலின சமத்துவத்தை மீட்டெடுப்பதற்கான மனித உரிமை இயக்கத்தில் பங்கேற்கத் தொடங்கினார். 1995 இல் இவர் பாக்கித்தானின் மனித உரிமைகள் ஆணையத்துடன் (துன்புறுத்தப்பட்ட மத, பாலினம் மற்றும் பிற சிறுபான்மை குழுக்களுக்கு ஆதரவை வழங்கும் ஒரு சுயாதீன மனித உரிமை அமைப்பு) இணைந்து பணியாற்றினார். பெண்கள் உரிமைகள் திட்டத்தின் ஒருங்கிணைப்பாளராக, இவர் உண்மை கண்டறியும் பணிகளில் ஈடுபட்டார் மற்றும் HRCP இன் வருடாந்திர அறிக்கையில் பெண்களின் உரிமைகளை மீறியதற்கான ஆதார அடிப்படையிலான தரவுகளை வழங்கினார்.
2003 ஆம் ஆண்டில் இவர் மனித மேம்பாட்டுக்கான ஜனநாயக ஆணையத்தின் நிர்வாக இயக்குநராக பணியாற்றத் தொடங்கினார், இது மனித உரிமைகள் கல்வி, ஆராய்ச்சி மற்றும் வழக்காடல் ஆகியவற்றில் ஒருங்கிணைந்த முயற்சிகளில் ஈடுபடுகிறது. முரண்பாடு தீர்த்தல் மற்றும் தடுப்பு, மனித உரிமைகள் வழக்காடல், குழந்தை உரிமைகள், பெண்கள் உரிமைகள் மற்றும் செயலில் குடியுரிமை பற்றிய பயிற்சி தொகுதிகளை உருவாக்கினார். உலக மனித உரிமைகள் சாற்றுரை அனைத்துலக குடிசார் மற்றும் அரசியல் உரிமைகள் உடன்படிக்கை, அனைத்துலக பொருளாதார சமூக பண்பாட்டு உரிமைகள் உடன்படிக்கை, பெண்களுக்கு எதிரான அனைத்து பாகுபாடுகளையும் ஒழிப்பதற்கான உடன்படிக்கைகுழந்தைகளின் உரிமைகளுக்கான உடன்படிக்கை, போன்ற பலவற்றில் இவர் பங்களித்துள்ளார்.
இவர் மேல்நிலைப் பள்ளி மாணவர்களுக்காக ஒரு மனித உரிமைகள் பாடத்திட்டத்தை அறிமுகப்படுத்தினார் இது மனித உரிமைகள், பாகுபாடின்மை மற்றும் சமத்துவம், குடியுரிமை மற்றும் சகிப்புத்தன்மை பற்றிய கருத்துக்களை குழந்தைகளுக்கு வெளிப்படுத்த உதவியது. சிறிய சமூகம் சார்ந்த நிறுவனங்கள் முன்னேறுவதற்கான மனித உரிமைகள் செயற்பட்டியலைக் கொண்டு வர ஆயிரக்கணக்கான வழக்குரைஞர்கள், பத்திரிகையாளர்கள், மற்றும் ஆர்வலர்கள் ஆகியோருக்கு மோதல் பகுப்பாய்வு, மோதல் தீர்வு, ஆரம்ப எச்சரிக்கை அமைப்புகள், மனித உரிமைகள் மற்றும் மனித உரிமை பாதுகாவலர்களின் பாதுகாப்பு ஆகிய கருப்பொருள்களில் பயிற்சி அளித்தார். .
இவர் குழந்தை திருமணம், உடல் ரீதியான தண்டனை, வளைகுடா நாடுகளில் குழந்தை கடத்தல், குழந்தை துன்புறுத்தல், காவல் சித்திரவதை, மரண தண்டனை, மத தீவிரவாதம், பாலின அடிப்படையிலான வன்முறை மற்றும் குழந்தைகளின் உரிமைகள் ஆகியன குறித்து பேசி வருகிறார்.NCSW இன் உறுப்பினராக இருந்தபோது இவர்  மத சிறுபான்மை உரிமைகள்,  பெண்கள் சார்பு சட்டங்கள் மற்றும் கொள்கைகள் பற்றிய கொள்கை உரையாடல்கள் மற்றும் பெண்களின் உரிமைகள் குறித்த அறிக்கைகள் மற்றும் ஆராய்ச்சி ஆய்வுகள் ஆகியவற்றில் கலந்துரையாடினார்.
சான்றுகள்
பகுப்பு:பாக்கித்தானியப் பெண்ணியவாதிகள் பகுப்பு:பாக்கித்தானியப் பெண்கள் பகுப்பு:வாழும் நபர்கள் பகுப்பு:1962 பிறப்புகள்
பாஸர்
'பாஸர் (ஸம்ஸ்க்ருதம்: भासः) என்பவர் மிகவும் பிரபலமான சமஸ்கிருத நாடக ஆசிரியர் ஆவார். இவரது காலம் காளிதாசனுக்கும் முற்பட்டதாகும். அவரது பல ஆக்கங்கள் கிடைக்கப்பெறவில்லை. இருபதாம் நூற்றாண்டின் முற்பகுதியில் கையெழுத்துப் பிரதிகள் மீண்டும் கண்டுபிடிக்கப்பட்டன. காவ்யாமீம்சா போன்ற பிற படைப்புகளில் பொ.வ 880-920 காலகட்டத்தில் பாஸர் பற்றி குறிப்பிடப்பட்டதிலிருந்து மட்டுமே இவர் அறியப்பட்டார்.
பிறப்பு
இவரது பிறப்பு பற்றி சரியான தகவல்கள் இல்லை. பொதுசகாப்தம் மூன்று அல்லது நான்காம் நூற்றாண்டு என கணிக்கின்றனர். ஐந்தாம் நூற்றாண்டின் காளிதாசன் மொழிக்கு நெருக்கமாக பாசாவின் மொழி இருப்பதாகவும் கருதுகின்றனர். இவரது படைப்புகள் நாடக சாஸ்திரத்தின் அனைத்து விதிகளையும் பின்பற்றுவதில்லை. இதனால் இதை பழங்காலத்தியது என கணிக்கின்றனர். மேலும் இவரது நாடகங்கள் நிகழ்த்தப்படும் போது மேடையில் அதிக வன்முறையைக் கையாளுகின்றனர். இவை நாடக சாஸ்திரத்திற்கு முரணானவை ஆகும். இருப்பினும், இந்த உண்மைகள் மட்டுமே காலவரிசையை உறுதிப்படுத்தாது. எனவே பல கவிஞர்கள், எழுத்தாளர்கள் இவரது காலத்தினை மூன்று அல்லது நான்காம் நூற்றாண்டு என ஏற்றுக்கொள்கின்றனர்.